### Beslutningstema

Der skal tages stilling til ansøgning fra [adresse] Wegner om driftstilskud i 2026.

### Historik

Ved vedtagelsen af budget 2024 blev det besluttet at tildele Museum Wegner et årligt driftstilskud på 200.000 kr. startende 2027.

### Sagsfremstilling

Museum Wegner har fremsendt ansøgning om at fremrykke opstart af det årlige driftstilskud til 2026, da museet planlægger en etapevis opstart med åbning i 2026.

Af ansøgningen fremgår det:
"Efter gode samtaler med mulige tilskudsgivere af anlægsmidler til Museum Wegner har foreningens bestyrelse valgt at lade museet åbne etapevist.
Det vil vi gøre for at høste erfaringer og for at:
- Demonstrere en lokal, national og international interesse
- Påbegynde registreringer af de samlinger, som vi har adgang til
- Demonstrere formidlings- og forskningsresultater"

Museum Wegner har præsenteret denne plan ved et møde i Økonomiudvalget.

### Økonomi

Der ansøges om opstart af det årlige driftstilskud på 200.000 kr. i 2026.

### Indstilling Kommunaldirektøren indstiller,

at Økonomiudvalget drøfter om ansøgningen fra [adresse] Wegner skal imødekommes og i givet fald størrelsen på driftstilskuddet,
at Økonomiudvalget ved imødekommelse af ansøgningen anbefaler, at beløbet finansierens via kassen, og
at indstillingen videresendes til Kommunalbestyrelsen.

**Beslutning fra Økonomiudvalget den 23. oktober 2025, pkt. 8:**

Indstillingen anbefales.

Sonny Steffensen deltog ikke i mødet.

### Beslutning

Indstillingen godkendt.